Author: Leskova
Last saved by: Jozef Maculák
Company: KVS

SPRÁVA ZO ZAHRANIČNEJ PRACOVNEJ CESTY

1a) Meno, priezvisko, tituly, funkcia, pracovné zaradenie účastníka ZPC:

Mgr. Jozef Maculák,
riaditeľ odboru vedy a techniky na vysokých školách,
hlavný štátny radca

1b) Názov a adresa pracoviska: | odbor vedy a techniky na vysokých školách, sekcia vysokých škôl MŠVVaŠ SR, Stromová 1, 813 30  Bratislava
1c) Znalosť jazykov účastníka ZPC: | nemecký, anglický, ruský

2a) Účel ZPC a spôsob jej financovania:

účasť na plánovanom otváracom stretnutí koordinátorov projektu MANUNET II

Náklady spojené s ubytovaním a dopravou boli hradené z prostriedkov projektu.

2b) Prijímajúca organizácia:

Basque Government – Industry, Innovation, Trade and Tourism Department
(Basque Country/Spain)

2c) Miesto a štát: | Bilbao/Španielsko
2d) Trvanie ZPC: | od: 4. 4. 2011 | do: 7. 4. 2011 | Počet dní: 4

3. Rámcový program pobytu:

V dňoch 4. – 7. 4. 2011 som sa ako zástupca MŠVVaŠ SR, ktoré je garantom projektu                          7. rámcového programu Európskej únie MANUNET II, zúčastnil na zahraničnej pracovnej ceste v Bilbau (Španielsko). Išlo o plánované otváracie stretnutie riešiteľov a garantov projektu MANUNET II.
Konkrétne mená zahraničných partnerov s ich kontaktnými adresami sú k dispozícii na:
http://www.manunet.net/index.php?option=com_content&view=category&layout=blog&id=17&Itemid=127.

4. Stručný priebeh rokovaní:

Účelom zahraničnej pracovnej cesty bolo plánované otváracie pracovné stretnutie projektu MANUNET II.

Obsahom rokovaní bolo okrem iného:
-	predstavenie účastníkov projektu a ich výskumných programov,
-	analýza a stanovenie úloh – prezentácia vedúcimi pracovných balíkov na celé štvorročné obdobie trvania projektu,
-	diskusia o finančných otázkach, rozdelenie financií jednotlivým účastníkom projektu, návrhy termínov (4 fázy) a príslušných formulárov hlásenia o čerpaní prostriedkov,
-	prezentácia programov účastníkov projektu,
-	diskusia o webovej stránke projektu a zadávanie úloh jednotlivým účastníkom,
-	informácie o priebehu a výsledkoch výzvy MANUNET CALL 2011 (účastníci                    zo Slovenska podali 4 platné projekty),
-	prezentácia predstaviteľky EC Anne Mallaboud (neprítomná), informácia o ďalších plánoch komisie v programe ERANET – s prezentáciou vystúpila Andere Goirigolzarri Garaizar,
-	stanovenie termínu a miesta ďalšieho pracovného stretnutia, na ktorom bude vyhodnotené 1. kolo výzvy MANUNET CALL 2011 – TCT meeting I (máj 2011 – Liege/Belgicko).

5. Odporúčané závery:

So zreteľom na doterajšie výsledky a hodnotenie projektu MANUNET je aj v našom záujme pokračovať v projekte MANUNET II v rámci 7. rámcového programu Európskej únie.

6. Prehľad prinesenej dokumentácie a miesto jej uloženia:

Všetky materiály sú k dispozícii na odbore vedy a techniky na vysokých školách MŠVVaŠ SR.

7. Osobitne vyhodnotený očakávaný prínos ZPC:
MŠVVaŠ SR je za Slovenskú republiku koordinátorom v multiregionálnom projekte MANUNET. Strategickým cieľom projektu MANUNET je podpora financovania výrobno-            -výskumných projektov uskutočňovaných univerzitami, výskumnými organizáciami a podnikmi (najmä malými a strednými). Ide o mimoriadnu príležitosť zapojenia sa pracovísk našich univerzít do kooperácie s poprednými európskymi výskumnými pracoviskami prostredníctvom koordinovaných výziev MANUNET, ktorá je zameraná na perspektívne rozširovanie a integráciu spolupráce.
Cieľom tejto ZPC bolo plánované otváracie stretnutie riešiteľov a garantov projektu MANUNET II. Na zasadnutí sa rámcovo stanovili úlohy všetkým účastníkom na celé obdobie riešenia projektu a zároveň sa diskutovalo o stratégii pokračovania tohto projektu. Rokovalo sa o priebehu a výsledkoch výzvy MANUNET CALL 2011.
Vzhľadom na silné konzorcium projektu MANUNET a doterajšie výsledky a hodnotenie uvedeného projektu Európskou komisiou je to pre nás príležitosť byť účastný a pokračovať v projekte MANUNET II v rámci 7. rámcového programu Európskej únie.

8. Spôsob zverejnenia výsledkov ZPC, prenos získaných informácií:

Informácie sú k dispozícii na webovej stránke MŠVVaŠ SR.

Poznámka:

Súhlasím so zverejnením správy zo ZPC na internete.

Správu vypracoval: Mgr. Jozef Maculák

Podpis účastníka ZPC:	……………………………..	

Správu schválil: prof. Ing Peter Plavčan, CSc., generálny riaditeľ sekcie vysokých škôl

Podpis nadriadeného:		……………………………..